Foto: AP AQShning geologik xizmati (USGS) Texasda perm davri havzasida AQShning butun tarixi davomidagi eng yirik neft va gaz konini aniqladi. Bu haqda xizmat xabarida ma’lum qilingan. Xizmatning baholashicha, konda 20 mlrd barrel neft, 16 trln kub metr tabiiy gaz va 1,6 mlrd barrel gaz kondensati mavjud. Bu zaxiralar 2013 yilda topilgan Bakken-Three Forks konidagidan 3 barobar katta. Bu esa konni mamlakat tarixidagi eng yirigiga aylantiradi. "Bu kon biz ko‘rgan eng yirik neft koni bo‘lib, u milliardlab barrel neft olingan hududlarda yana bir necha milliardlab neft olishga salohiyat borligini ko‘rsatadi", deb aytdi USGS’ning energetika zaxiralari dasturi koordinatori Uolter Gidrosh.